Diumenge 14 d'abril se celebrarà el Campionat Autonòmic infantil i cadet en la piscina de Bétera
Sin fecha

Diumenge que ve 14 d'abril se celebrarà en la Piscina Municipal de Bétera el Campionat Autonòmic de Salvament i Socorrisme en les categories d'Infantil i Cadet, organitzat per la Federació de Salvament i Socorrisme de la Comunitat Valenciana.

Els socorristes del Club de Natació SOS Bétera tenen grans il·lusions posades en aquest campionat, ja que són dels millors en les seues categories i parteixen amb moltes possibilitats de guanyar les medalles autonòmiques.

El factor de nadar en la Piscina de Bétera també és un xicotet privilegi, que esperem siga fonamental per a espentar als socorristes cap a l'èxit.

Des del Club convidem a tota la població a gaudir de la natació i el salvament i socorrisme i que, de pas, entre tots animem als nostres socorristes.